Document ID: /roh_data/filtered/fineweb-2-filterrobots_roh.jsonl.gz/71482

Indicaziuns tecnicas
E-mails
Trametter e-mails è malsegir. Infurmaziuns confidenzialas na tutgan betg en e-mails nuncriptads!
L'IAS fa diever dad e-mails criptads: SEPP-MAIL Erklärvideo
Formulars PDF
Per motivs giuridics dastgain nus acceptar mo formulars PDF stampads e suttascrits. Ultra da quai duvrain nus savens la suttascripziun da l'uffizi communal cumpetent. Resguardai p.pl. las infurmaziuns exactas en ils formulars PDF.
Emplenir formulars PDF
Per ch'ins possia emplenir correctamain in formular PDF al computer, ston ins arcunar il formular PDF sin il computer ed al emplenir cun l'Adobe Acrobat Reader DC. Qua vesais Vus co che quai funcziuna pass per pass:
- avrir cun la tasta dretga da la mieur la colliaziun al formular PDF
- eleger «Link speichern unter ...» u «Ziel speichern unter ...» u «Verknüpfte Datei laden unter ...»
- decider nua arcunar il formular PDF sin il computer, p.ex. sin il desktop
- cliccar cun la tasta dretga da la mieur sin il formular PDF arcunà e lura sin il cumond «Mit Adobe Acrobat Reader DC öffnen»
Nus recumandain da betg emplenir il formular PDF en il navigatur-web. Er auters programs sco «PDF Complete» per Windows ubain «Vorschau» per Mac OS pon chaschunar problems.
Telechargiar l'Adobe Acrobat Reader DC
Vus pudais telechargiar gratuitamain l'Adobe Acrobat Reader DC via la suandanta colliaziun:
https://get.adobe.com/de/reader
Autra software che vegn purschida là n'è betg necessaria per emplenir formulars PDF.
Formulars online
Ils formulars online pon ins emplenir directamain en il navigatur-web sin il visur e trametter a moda electronica. Cuntrari als formulars PDF n'èsi betg pli necessari da stampar e trametter per posta ils formulars online. La transmissiun da las datas è criptada.